Diari Oficial de la Generalitat Valenciana


Sumari del DOGV 4494, del 07-05-2003 (2003/4944)

ORDE de 17 d'abril de 2003, de la Conselleria d'Indústria, Comerç i Energia, per la qual es modifica l'Orde de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servici d'instal·lacions elèctriques de baixa tensió sense projecte.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/04/17/(1)/dof/vci/html**

### Dades del document

Número de DOGV
:   4494

Data del DOGV
:   07-05-2003

Secció del DOGV
:   I. DISPOSICIONS GENERALS

Número del document
:   2003/4944


Data del document
:   17-04-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * telemàtica
    * indústria elèctrica
    * procediment administratiu
    * subministrament d'energia elèctrica

ORDE de 17 d'abril de 2003, de la Conselleria d'Indústria, Comerç i Energia, per la qual es modifica l'Orde de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servici d'instal·lacions elèctriques de baixa tensió sense projecte. [2003/X4944]
  
Amb data 20 de setembre de 1999, es va publicar en el Diari Oficial de la Generalitat Valenciana l'Orde de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servici d'instal·lacions elèctriques de baixa tensió. En l'esmentada orde s'habilitaven dos mètodes de comunicació de les instal·lacions elèctriques de baixa tensió autoritzades a les companyies subministradores d'energia elèctrica, un telemàtic i un altre a través d'una còpia impresa del document autoritzat de forma telemàtica. Este document imprés conté el segell electrònic (NBP) generat de forma única pel sistema SAUCE. Amb l'objectiu de poder verificar l'autenticitat d'un document imprés, davant la presentació a la companyia, s'ha considerat convenient establir un procediment també telemàtic de consulta.
  
Per tot això, fent ús de les atribucions que m'atorga la Llei 5/1983, de 30 de desembre, del Govern Valencià,
  
ORDENE
  
Article 1
  
Es modifica l'apartat 5 de l'article 3 de l'Orde de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servici d'instal·lacions elèctriques de baixa tensió sense projecte, que queda redactat com seguix:
  
5. Finalment, la fase de comunicació al subministrador d'energia elèctrica pot realitzar-se mitjançant dues vies. La primera seria la presentació de la còpia impresa del BEE en la companyia subministradora, la qual haurà de comprovar la validesa del NBP, bé mitjançant els algoritmes de desxifratge determinats a l'efecte, bé a través d'Internet, mitjançant una pàgina web de verificació posada per la Conselleria d'Indústria, Comerç i Energia per a esta finalitat. La segona via seria la presentació telemàtica del BEE en la companyia a través del sistema SAUCE.
  
Article 2
  
Es modifica el segon paràgraf de l'apartat corresponent a «Garantia de disponibilitat i accés» de l'annex I, de l'orde mencionada en l'article anterior, que queda redactat com seguix:
  
El sistema SAUCE estarà a la disposició dels agents d'intermediació en la pàgina web de la Conselleria d'Indústria, Comerç i Energia, accessible des de l'adreça http://www.gva.es. Des d'esta mateixa adreça, les companyies subministradores podran accedir a la pàgina de verificació de butlletins autoritzats.
  
Article 3
  
Es modifica l'apartat corresponent a «Accés de les companyies subministradores d'energia elèctrica al sistema», de l'annex I de la mateixa orde que queda redactat com seguix:
  
En cas de fer ús de la comunicació telemàtica del BEE a través del sistema SAUCE, les companyies subministradores que vulguen accedir al sistema hauran de garantir:
  
1. La correcta interpretació del xifratge de les dades identificadores del BEE a través del seu NBP
  
2. L'existència d'una URL on el sistema SAUCE puga connectar per a comunicar les dades del BEE
  
En cas que no reba la comunicació telemàtica, les companyies subministradores podran realitzar-ne la verificació a través de la pàgina web establida per a comprovar que la còpia impresa presentada correspon a un butlletí efectivament autoritzat per la Conselleria d'Indústria, Comerç i Energia.
  
DISPOSICIÓ FINAL
  
La present orde entrarà en vigor el dia de la publicació en el Diari Oficial de la Generalitat Valenciana.
  
València, 17 d'abril de 2003
  
El conseller d'Indústria, Comerç i Energia,


Còpia Permalink ELI